B.D. Foxmoor

Ο Μιχάλης Μυτακίδης (21 Αυγούστου 1967), ευρύτερα γνωστός ως B.D. Foxmoor, είναι Έλληνας low baper και μουσικός παραγωγός, μέλος του low bap συγκροτήματος Active Member.

 Γεννημένος στο Πέραμα του Πειραιά από πατέρα Μικρασιάτη και μητέρα Ψαριανή της Σύρου. Έκανε την πρώτη επαφή του με το rap το 1979 μέσω ενός κομματιού των Sugarhill Gang από τον ραδιοφωνικό σταθμό της αμερικάνικης βάσης και ξεκίνησε να ψάχνει οτιδήποτε είχε σχέση με το rap και το hip hop. Τότε ήταν που υιοθέτησε το ψευδώνυμο Foxmoor. Την περίοδο 1983-1985 φοίτησε στη Σχολή Τουριστικών Επαγγελμάτων της Αναβύσσου. Στη συνέχεια εργάστηκε σε ξενοδοχεία και εστιατόρια, για να ανοίξει το 1989 το δικό του εστιατόριο στο Πέραμα ενώ παράλληλα από το 1985 ήταν DJ. Στις 20 Ιουνίου του 1992, στη συναυλία των Public Enemy στο Κατράκειο, ο B.D. Foxmoor γνωρίζεται με τον DJ MCD και σχηματίζουν τους Active Member. Την επόμενη χρονιά δημιούργησε τη Freestyle Productions, μια ομάδα παραγωγής, μέσω της οποίας κυκλοφόρησε ανεξάρτητα τον πρώτο ελληνικό hip-hop δίσκο, τη Διαμαρτυρία. Στη συνέχεια συγκέντρωσε και οργάνωσε έναν πυρήνα ανθρώπων, τους Radicals, για να στηρίξουν την όλη προσπάθεια καθώς το hip-hop με ελληνικό στίχο ήταν κάτι που δεν ήταν συνηθισμένο εκείνη την εποχή στα μουσικά πράγματα της Ελλάδας. Μέσω της Freestyle Productions κυκλοφόρησαν άλλοι 3 δίσκοι αποκλειστικά σε βινύλιο, ο πρώτος προσωπικός του B.D. Foxmoor, I'm Still an Active Member, το R.E.A.L. των Radicals και το 1994 ο δεύτερος δίσκος των Active Member, Στην ώρα των σκιών. Το 1995 οι Active Member τράβηξαν το ενδιαφέρον των δισκογραφικών εταιρειών και υπογράφοντας συμβόλαιο με την Warner έγιναν το πρώτο ελληνικό hip-hop συγκρότημα που υπέγραφε συμβόλαιο με πολυεθνική δισκογραφική εταιρεία. Μέσα σε λίγους μήνες κυκλοφόρησε η τρίτη δισκογραφική δουλειά των Active Member Το μεγάλο κόλπο, που τους έκανε ευρύτερα γνωστούς. Έκτοτε ο B.D. Foxmoor αποφάσισε να βαφτίσει διαφορετικά το hip-hop που εκπροσωπούσε, προκειμένου να το διαφοροποιήσει από τη γενική έννοια "hip hop". Το ονόμασε, λοιπόν, Low Bap, μια παραλλαγή του όρου boom bap που χρησιμοποιούταν στην Αμερική από ορισμένους old school rappers όπως ο KRS ONE. Αργότερα ελέχθει από τον B.D. Foxmoor ότι σημαίνει την άμεση σχέση που έχει ο λόγος με τη ζωή. Το 1996 κυκλοφόρησε ο επόμενος δίσκος των Active Member, Από τον τόπο της φυγής και την επόμενη χρονιά ο B.D. Foxmoor ασχολήθηκε με την παραγωγή των πρώτων δίσκων των συγκροτημάτων ΝΕΒΜΑ και Βαβυλώνα, Μακριά απ' τη γιορτή και Αρχή επί τέλους όπως επίσης και της συλλογής Kramahopperata. Το 1998 κυκλοφορεί ακόμη ένας δίσκος των Active Member, Μύθοι του βάλτου, και ακολουθούν παραγωγές του B.D. Foxmoor στον πρώτο προσωπικό δίσκο της Sadahzinia, Άλλο ένα ψέμα, και στον δίσκο Umicah, μια συνεργασία του τότε μέλους των Active Member, Xray, με το low bap συγκρότημα Prohja. Αυτή τη χρονιά, συγκεκριμένα τον Αύγουστο, ξεκινάει μαζί με τον Xray στον Rock FM τη ραδιοφωνική εκπομπή Ονειρολόγιο. 6 χρόνια μετά τον πρώτο του προσωπικό δίσκο, το 1999 κυκλοφορεί τον 2ο, Στη χάση και στη φέξη. Την ίδια χρονιά επιμελείται την παραγωγή και συμμετέχει στη συλλογή low bap συγκροτημάτων Low Bap Sessions, Vol.1 και του δεύτερου δίσκου των Βαβυλώνα, Το κουαρτέτο των στοιχειών. Το 2000 αποδεικνύεται ως μια από τις πιο παραγωγικές χρονιές για τον B.D. Foxmoor καθώς κυκλοφορεί ο δίσκος των Active Member, Μέρες παράξενες, θαυμάσιες μέρες, καθώς και το διπλό CD Live/Remix, με ζωντανές ηχογραφήσεις των Active Member και remix των κομματιών τους στο κάθε CD αντίστοιχα. Συμμετείχε στην παραγωγή του πρώτου δίσκου των Brigada, Ανέσπερα ξόρκια, του 2ου της Sadahzinia, Ασημένια Άκρη και του πρώτου των, αποτελούμενων από διάφορους low bap καλλιτέχνες, Φάρσα, Δε Σαουντρακ. Επιμελήθηκε επίσης την παραγωγή στα πρώτα single νέων low bap συγκροτημάτων, όπως Non Grata, 843, Piñata και Ρέλικα. Συμμετείχε επίσης στο ομώνυμο τραγούδι του δίσκου Είναι ένας κόσμος εκεί έξω του ροκ συγκροτήματος Απόντες. Κυκλοφόρησε επίσης το βιβλίο Χρέωσέ τα στη φωτιά που περιέχει όλους τους στίχους που έχει γράψει στο διάστημα 1993-2000. Στις 5 Φεβρουαρίου του 2001, εγκαινίασε στο Πέραμα το πρώτο hip hop δισκάδικο στην Ελλάδα, το Intro, ενώ το φθινόπωρο άρχισε να λειτουργεί το studio Perasma. Τη χρονιά αυτή κυκλοφορεί τον, εξ ολοκλήρου ορχηστρικό, τρίτο προσωπικό του δίσκο, Το μυστικό οκτάγωνο. Ακολουθεί η κυκλοφορία του δίσκου των Active Member Στον καιρό του αλλόκοτου φόβου και δύο κυκλοφορίες με σημαντικές συμμετοχές: Η Kramahopperata II, δίσκος στον οποίο ο B.D. Foxmoor συνεργάστηκε με καλλιτέχνες εκτός των στενών ορίων του low bap, όπως ο Χρήστος Θηβαίος, η Μαρία Παπανικολάου, ο Σωκράτης Μάλαμας, ο Waldemar Bastos, ο Αλκίνοος Ιωαννίδης και ο αμερικάνος ράπερ Prodigy των Mobb Deep. Το cd single Make a wish του αμερικάνου μπασκετμπολίστα του NBA Ron Artest. Το 2002 κυκλοφορεί το Πέρασμα στ' ακρόνειρο, ο 8ος στούντιο δίσκος των Active Member, οι οποίοι μένουν στη συνέχεια να έχουν μόνο μέλος τον B.D. Foxmoor μετά την αποχώρηση του Xray. Για μια ακόμη χρονιά επιμελείται την παραγωγή σε δίσκους low bap καλλιτεχνών, όπως της Sadahzinia, των Brigada, των Βαβυλώνα και του split δίσκου των Piñata και Ρέλικα. Λίγο πριν τελειώσει το 2002, εγκαινίασε στο Πέραμα βιβλιοπωλείο «Χρονορωγμή». Με έναν μονάχα δίσκο να απομένει στο συμβόλαιο των Active Member με τη Warner, o B.D. Foxmoor ιδρύει τον Απρίλιο του 2003 μαζί με τη Sadahzinia το ανεξάρτητο label 8ctagon. Από την 8ctagon κυκλοφορεί ο 4ος προσωπικός του δίσκος Αφοβία και στη συνέχεια επιμελείται την παραγωγή σε άλλες κυκλοφορίες της 8ctagon, όπως ο δίσκος της Sadahzinia, Η βουή και τα καμώματα και των Βαβυλώνα, Γης μαδιάμ. Κυκλοφορεί επίσης και το 12" βινύλιο No Man’s Land σε συνεργασία με τον βρετανό ράπερ Rodney P. Κυκλοφορεί επίσης από τη Χρονορωγμή ένα μικρό βιβλιαράκι με σκέψεις του με τίτλο «Από ‘δω κι από ‘κει». Το 2004 οι ανανεωμένοι Active Member, αποτελούμενοι από τον B.D. Foxmoor, τη Sadahzinia και τον DJ Booker κυκλοφορούν τον τελευταίο δίσκο τους μέσω της Warner, με τίτλο Fiera. Την ίδια χρονιά συνεχίζει να επιμελείται παραγωγές low bap καλλιτεχνών, όλες κυκλοφορίες της 8ctagon πια. Ανάμεσα σε αυτές κυκλοφορεί και το πρώτο EP του γιου του B.D. Foxmoor, Σωτήρη Μυτακίδη ή αλλιώς Ramon. Το 2005 κυκλοφορεί τον 5ο του προσωπικό δίσκο Wasted in Hiphopoly, αποτελούμενο από διπλό CD και ένα DVD με βίντεο κλιπ. Στις 11 Οκτωβρίου του 2005 κυκλοφορεί ο 10ος στούντιο δίσκος των Active Member μέσω της 8ctagon, με τίτλο Blah - Blasphemy και αποτελείται από ένα CD και ένα DVD με το DVD να περιέχει βίντεο κλιπ αλλά και μια συναυλία των Active Member, μια από τις τελευταίες συναυλίες που έγιναν στο Ρόδον πριν αυτό κλείσει. Το 2006 επιμελείται την παραγωγή στον δίσκο της Sadahzinia Πετρανάσα και κυκλοφορεί το βιβλίο Χρέωσέ τα κι αυτά στη φωτιά που περιέχει όλους τους στίχους που έχει γράψει στο διάστημα 2000-2006. Στις 4 Δεκεμβρίου έρχεται η νέα κυκλοφορία των Active Member, Σκιεράτσα, ένα συλλεκτικό boxset που περιείχε τα 3 νέα άλμπουμ του συγκροτήματος: Blah-Blasphemy 2, Βαθύσκιωτα και Άπνοια. Από τη σύνθεση του συγκροτήματος σε αυτή την κυκλοφορία απουσιάζει ο DJ Booker, με το συγκρότημα να αποτελείται μονάχα από τους B.D. Foxmoor και Sadahzinia. Από το 1993 ο B.D. Foxmoor έχει συμμετάσχει και συνεισφέρει σε μεγάλο βαθμό στην έκδοση διαφόρων fanzines («Radicalistic», «Ονειρολόγιο», «Praxia»). Καθιέρωσε το ετήσιο Low Bap Festival από το 1997 που έχει κέντρο τη Δ. Αττική και επεκτείνεται στην επαρχία με ειδικές συναυλίες. Το φεστιβάλ, εκτός από τα live βοηθάει στην επικοινωνία του κοινού με τους Active Member και τα άλλα σχήματα του Low Bap καθώς και στην ενημέρωσή του για την ιστορία του hip-hop, έτσι ώστε να αφομοιώνονται οι κώδικες και να αποβάλλονται τα στερεότυπα. Έχουν ήδη πραγματοποιηθεί 7 επίσημα Low Bap Festival, καθώς και πολλά άλλα μικρότερης εμβέλειας στην επαρχία. Τον Αύγουστο του 1998 οι Active Member ξεκίνησαν στον Rock FM τη ραδιοφωνική εκπομπή «Ονειρολόγιο» που κράτησε 73 συνεχόμενες εκπομπές. Από τον Απρίλιο του 2002 η εκπομπή συνεχίστηκε στον Εν Λευκώ FM με την εκπομπή – σελίδα 74 ώσπου διακόπηκε οριστικά λόγω ιδεολογικών προβλημάτων με τον σταθμό, αν και είχε υψηλή ακροαματικότητα, ύστερα από 6 μήνες. Από τις 17 Νοεμβρίου 2003, εκπέμπεται και πάλι η ραδιοφωνική εκπομπή «Ονειρολόγιο» από τη συχνότητα του ΣΚΑΙ 100,3 FM, όντας επίσης προσβάσιμη μέσω internet σε όλο τον κόσμο. Το 2000 επιμελήθηκε μαζί με τον Xray και τη Sadahzinia την κυκλοφορία του low bap ντοκυμαντερ που κυκλοφόρησε από την Warner. Έχει ετοιμάσει το soundtrack μιας ταινίας μεγάλου μήκους με τον τίτλο "Bar", καθώς και τη μουσική για μια μικρής διάρκειας ταινία με τον τίτλο «Το τσιμέντο δε λυπάται». Επίσης, έχουν αναλάβει τη μουσική επένδυση της βραβευμένης στο Φεστιβάλ Θεσσαλονίκης ταινίας «Πες στη Μορφίνη ακόμα τη ψάχνω». Μαζί με τη low bap κοινότητα ανέλαβε την πρωτοβουλία να φτιαχτεί ο πολιτιστικός σύλλογος «Πράξια». Εκεί διοργανώνονται διάφορες εκδηλώσεις, συζητήσεις εκθέσεις, προβολές και λειτουργεί δανειστική βιβλιοθήκη. Ο B.D.Foxmoor έχει συμμετάσχει στην κυκλοφορία 120 δισκογραφικών δουλειών από το 1993. Έχει γράψει μουσική και στίχους για περισσότερα απο 1.700 τραγούδια. Έχει εμφανιστεί ζωντανά περισσότερες από 1000 φορές στην Ελλάδα, καθώς και στην Αγγλία, στην Ουαλία και στη Γερμανία. Ο B.D.Foxmoor έχει κυκλοφορήσει δύο βιβλιά με τους στίχους του, Χρέωσε τα στη Φωτιά (2000) και Χρέωσε τα κι αυτά στη Φωτιά (2006). Επισης, έχει κυκλοφορήσει μερικά βιβλία/συλλογές, Από δω κι από κει (2003), Κι όμως ξημέρωσε (2008), Το παρανόμι (2009). Το 2012 κυκλοφόρησε το Βάλσαμο και Δαιμοναριά, με ποιήματα και στίχους. Το 2016 κυκλοφόρησε τo βιβλίο Armarima, από τις εκδόσεις Εντευκτήριο, το οποίο κείμενο είναι ρυθμισμένο σε μια συνεχή πορεία στον χρόνο που φανερώνει πολλές τάσεις και εκδοχές της σύγχρονης ποίησης. Τον Ιανουάριο του 2018 κυκλοφόρησε τα Μικρά Σινιάλα, ένα βιβλίο με αποφθέγματα, και τον Δεκέμβριο της ίδιας χρονιάς, κυκλοφόρησε και το δεύτερο μέρος. Άλμπουμ I'm Still an Active Member (Freestyle Productions, LP, 1993) Στη Χάση και στη Φέξη (WEA, CD, 1999) Το Μυστικό Οκτάγωνο (WEA, CD/LP, 2001) Αφοβία (8ctagon, 804 - CD, 2003) Wasted in Hiphopoly (8ctagon, 818 - 2CD+DVD, 2005) Όταν οι μικρόνοοι HipHopραγούν (2007) Darkest light epitome (2008) Μadmoana (8ctagon, CD+2DVD, 2008) Vadarkia (8ctagon, LP, 2009) Dublaz 44 (Imantas, CD, 2011) Το Κλεμμένο Μας Τσίρκο (Imantas, CD, 2012) Armarima (Spider Music, 2CD, Bonus ο ακυκλοφόρητος δίσκος "Veterapnos", 2016) Alivas (8ctagon, CD, 2016) Singles, EP Δανεικές Προσευχές (WEA, CD single, 1999) 5/2/03 (Intro/Freestyle Productions, CD single, 2003) Σφήνα (8ctagon, 813 - EP, 2004) Σκριπτόριο (Talkback, EP, 2020) Άλμπουμ Διαμαρτυρία (Freestyle Productions, LP, 1993) Στην ώρα των Σκιών (Freestyle Productions, LP, 1994) Το μεγάλο κόλπο (WEA, CD/2LP, 1995) Από τον τόπο της φυγής (WEA, CD/2LP, 1996) Μύθοι του βάλτου (WEA, CD/2LP, 1998) Μέρες παράξενες, θαυμάσιες μέρες (WEA, CD, 2000) Στον καιρό του αλλόκοτου φόβου(WEA, CD/2LP, 2001) Πέρασμα στ’ ακρόνειρο (WEA, CD, 2002) Fiera (WEA, CD, 2004) Blah-Blasphemy (8ctagon, CD+DVD, 2005) Σκιεράτσα (8ctagon, 2006 – BoxSet περιορισμένης κυκλοφορίας με 3CDs) Blah-Blasphemy 2 (8ctagon, 2006 – 2LP, CD) Βαθύσκιωτα (8ctagon, 2006 – CD) Άπνοια (8ctagon, 2006 – CD) Απ'της φτιάξης μας τα λάθια (8ctagon, 2009 – 2LP), (8ctagon, 2009 – 2CD), (8ctagon, 2009 – 2CD και DVD, συλλεκτική έκδοση) Αρσενάλι (8ctagon, 2012) Cosmos Alivas (Not on Label, Vinyl, 2014) Ζαλίκι (Talkback, 2CD, 2017) Φρυκτωρία (Talkback, 2020) Ζωντανές ηχογραφήσεις, συλλογές Live/Remix (WEA, 2CD, 2000) Απ' το "Μεγάλο Κόλπο" στη "Fiera" (WEA, CD, 2005) Κλασικά κι Αγαπημένα (8ctagon, CD, 26 Φεβρουαρίου 2007) Tribute Live Active Member στο Γκάζι 26 Ιουνίου 2009 (8ctagon, 2009 – DVD) Active Member - "outro" Η τελευταία συναυλία 7-11-2015 (Talkback, 2015 – DVD/2CD) Singles, EP Άκου, Μάνα (WEA, promo maxi 12”,1995) Πρόσφυγας (WEA, promo maxi 12”,1996) Για τ’ αδέρφια που χαθήκανε νωρίς (WEA, CD single, 1997) 2/12/02 (WEA, CD single, 2002) Άλμπουμ Τα λόγια που κυκλώσαν το σκοτάδι (Imantas, 2CD, 2011) Χειμώνας (Imantas, CD, 2011) Τελευταίες λεύτερες μέρες (Imantas, CD, 2012) Ξάγναντο (Talkback, 2CD, 2021) FF.C - Σκληροί Καιροί (Ανεξάρτητη Παραγωγή, LP, 1993) Radicals – R.E.A.L. (Freestyle Productions, Maxi single, 1993) Διαφοροι - Freestyle Collection vol 1 (Freestyle productions, LP, 1994) Goin' Through - Αναζήτηση (F.M. Records A.E., Maxi Single, 1994) Goin' Through - Αναζήτηση (F.M. Records A.E., LP, 1995) ΝΕΒΜΑ - Μακριά απ' τη γιορτή (Freestyle Productions/Wipeout Records, CD, 1997) Βαβυλώνα – Παράφρων (EMI/Freestyle Productions, CD single, 1997) Βαβυλώνα – Αρχή επί Τέλους (EMI/Freestyle Productions, CD+2LP, 1997) Διάφοροι - Kramahoperrata (Freestyle Productions/WEA, CD, 1997) Sadahzinia - Άλλο ένα Ψέμα (Freestyle Productions/WEA, CD, 1998) Xray & Prohja - Umicah (Freestyle Productions/WEA, CD, 1998) Διάφοροι – Τραγούδια έγραψα για φίλους – tribute δίσκος στον Διονύση Σαββόπουλο. Οι Active Member φτιάχνουν από την αρχή (στιχουργικά/ παραγωγή) το κομμάτι «Το δέντρο» (Polygram, CD, 1998) Low Bap Sessions - Vol.1 (Freestyle Productions/WEA, CD, 1999) Βαβυλώνα – Πολισμανία (WEA/Freestyle Productions, CD single, 1999) Βαβυλώνα – Το κουαρτέτο των στοιχειών (EMI, CD, 1999) Φαύλος Κύκλος - Φαύλος Κύκλος Vol.1 (Freestyle Productions, LP, 1999) Φάρσα – Φάρσα (V2/Freestyle Productions, CD single, 2000) Φάρσα – Δε Σάουντρακ (V2/Freestyle Productions, CD, 2000) Non Grata - Νοn Grata (WEA/Freestyle Productions, CD, 2000) 843 – Σ’ ένα γήπεδο ουρανό (WEA, CD single, 2000) Sadahzinia - Sadahzinia (WEA/Freestyle Productions, CD single, 2000) Brigada - Brigada (WEA/Freestyle Productions, CD, 2000) Sadahzinia – Ασημένια Άκρη (WEA/Freestyle Productions, CD, 2000) Brigada – Ανέσπερα Ξόρκια (WEA/Freestyle Productions, CD, 2000) 843 – 843 (Freestyle Productions/WEA, EP, 2000) Απόντεs - Είναι ένας κόσμος εκεί έξω (FM Records, CD, 2000), συμμετοχή στο ομώνυμο κομμάτι Pinãta – Έθιμο (V2, CD single, 2000) Ρέλικα – Ρέλικα (Freestyle Productions/WEA, CD single, 2000) Διάφοροι - Kramahoperrata II (WEA, CD, 2001) Ron Artest – Make a Wish (WEA/Freestyle Productions, CD single, 2001) Βrigada – Μεγάλο Δαγκωμένο Μήλο (WEA, CD single, 2001) Red Armada – Umicah 2 (Intro/Freestyle Productions, CD, 2002) Brigada – Πυροκάμωτα (WEA/Freestyle Productions, CD, 2002) Βαβυλώνα – Επιτέλους (Intro/Freestyle Productions, CD, 2002) Sadahzinia – Στο Χρώμα της Στάχτης (WEA /Freestyle Productions, CD, 2002) Pinãta+Ρέλικα – Το Τελευταίο μας Χαρτί (Intro/Freestyle Productions, CD, 2002) Το Κακό Συναπάντημα – Το Κακό Συναπάντημα (Intro/Freestyle Productions, CD, 2002) Red Armada – Πασαμοντάνια (Intro/Freestyle Productions, CD, 2003) Various Artists – Sampleterra (8ctagon, 801 - CD, 2003) Sadahzinia – Μαγιάτικο (8ctagon, 802 - CD single, 2003) Βαβυλώνα – Γης Μαδιάμ (8ctagon, 803 – CD, 2003) Sadahzinia – Η βουή και τα καμώματα (8ctagon, 805 - CD, 2003) No Man’s Land – Rodney P, B.D.Foxmoor (8ctagon, 12’’, 2003) “Red Zone” – Umicah (8ctagon, 806 - CD/2LP, 2003) B.D. Foxmoor & Ramon present Low Bap Mix Tape Vol.1 (8ctagon, 807 - CD, 2003) Ta Demos – Low Bap Sessions Ta Demos Vol.2 (8ctagon, 809, 2004) Καμίζα - Steel 440, Fab 888, Βαβυλώνα, Radim, B.D.Foxmoor (8ctagon, 810 - EP, 2004) Ramon - Low Bap (8ctagon, 811 - EP, 2004) Various artists - Sampler (8ctagon, 814, 2004) Totem - 91 (8ctagon, 815, 2004) Καμίζα - Low Bap Warriors (8ctagon, 816 - EP, 2004) Red Armada - Dainja In. Ov. (8ctagon, 817 - CD, 2004) Antiterra - Location Sonorolla (8ctagon - LP,2005) Sadahzinia – Πετρανάσα (8ctagon - CD, 2006) Varius Artists - No Sponsors (8ctagon - CD, 2007) Χνάρια - Iconaclasta (8ctagon - EP+CD, 2008) Oscura Vista - Της σκοτιάς το βάλσαμο (8ctagon - EP,2008) Χνάρια - Χνάρια (8ctagon - CD, 2009) Sadahzinia - Σάρμα (8ctagon - CD, 2010) Sadahzinia - Κάρπιμο (8ctagon - Cd, 2015) Το κείμενο προήλθε αρχικά από τον ιστότοπο http://www.lowbap.com/ και δημοσιεύεται κατόπιν άδειας.B.D. Foxmoor, 2000, "Χρέωσέ τα στη φωτιά", Εκδόσεις "Ελληνικά Γράμματα", Αθήνα, ISBN 960-393-198-5 Τερζίδης, Χρήστος, 2003, "Το Hip Hop δε σταματά - Hip Hop Don't Stop", Εκδόσεις ΟΞΥ, Αθήνα, ISBN 960-8324-46-9 B.D. Foxmoor Αρχειοθετήθηκε 2010-08-14 στο Wayback Machine., συνέντευξη στην εφημερίδα «Lifo», 23 Ιουνίου 2010. «Δεν πιστεύω στους σωτήρες», συνέντευξη στο Cosmo.gr, 31 Οκτωβρίου 2011.